projecte-aina/catalan_government_crawling huggingface dataset:
La Comissió Europea, juntament amb l'empresa sueca Funka com a coordinadora de l'Acció de Suport i Coordinació WE4AHA, que ofereix una àmplia gama de serveis a la comunitat EIP on AHA, ha anunciat el llançament de la 3a convocatòria Reference Sites.
La convocatòria té com a objectiu proporcionar a les regions i àrees de tota Europa l'oportunitat d'identificar i explorar exemples de innovació i fer que aquests esdevinguin exemplars de bones polítiques i pràctiques relacionades amb l'envelliment actiu i saludable.
Els Reference Sites són aliances o associacions de grups d'interès dins d'una regió o àrea metropolitana important.
Aquests llocs reuneixen un ampli ventall d'actors (organismes governamentals regionals, proveïdors de salut i atenció, indústries, acadèmics, representants de la societat civil, etc.) en una aliança per entendre i afrontar els reptes que oferir serveis de salut i atenció a la població envellida suposa.
Aquesta 3a convocatòria va dirigida tant a Reference Sites nous com a existents, que es basin en els canvis de polítiques introduïts des de la 2a convocatòria.
Els futurs sol·licitants han de (1) representar una aliança o associació de grups d'interès dins d'una regió o àrea metropolitana important o (2) ser una institució o entitat que estigui en condicions d'actuar sobre l'EIP on AHA.
El llistat de beneficis que aporta l'oportunitat d'esdevenir un Reference Site és el següent:
Per tal de tenir èxit i esdevenir un Reference Site, els sol·licitants hauran de demostrar les següents característiques:
La present convocatòria s'emmarca en el Programa per a l'Ocupació i la Innovació Social (EaSI) 2014-2020, que consisteix en un instrument de finançament a nivell europeu gestionat directament per la Comissió Europea per contribuir a la implementació de l'Estratègia Europa 2020, proporcionant suport financer en els objectius de la Unió en matèria de la promoció d'un nivell alt i de qualitat d'ocupació sostenible, la garantia d'una protecció social adequada i decent, la lluita contra l'exclusió social i la pobresa i la millora de les condicions de treball.
En el marc de la missió de l'EaSI, els objectius d'aquesta convocatòria són:
Cada proposta haurà de tenir com a objectiu assolir almenys dos dels tres objectius esmentats i un cert potencial per ser replicada a gran escala.
Les activitats que aquesta convocatòria finançarà inclouen la recopilació de dades i estudis; el desenvolupament i la prova de maneres innovadores de lliurar cures prolongades, per exemple models innovadors d'atenció integrada, assistència a domicili o atenció a la comunitat; accions destinades a crear i millorar xarxes, l'intercanvi de bones pràctiques; el desenvolupament de directrius i eines pràctiques; l'organització de conferències, seminaris; el desenvolupament de programes i activitats de formació; i accions de sensibilització i difusió.
La durada del projecte serà d'entre 24 i 36 mesos.
La present convocatòria s'emmarca dins l'Acció Preparatòria de Recerca en Defensa (Preparatory Action on Defense Research, PADR, per les seves sigles en anglès).
L'objectiu principal d'aquesta Acció és provar mecanismes que puguin preparar, organitzar i lliurar una varietat d'activitats de recerca i desenvolupament tecnològic (R&T) per tal de millorar la competitivitat i la innovació en la indústria de defensa europea i estimular la cooperació entre els actors de R&T en tots els estats membres.
Per tal d'alterar o mantenir l'hegemonia tecnològica, la Unió Europea considera que és indispensable explorar en tecnologies innovadores per al seu ús en matèria de defensa.
Per tal d'assolir aquest objectiu, la present convocatòria convida a presentar propostes en els següents dos topics:
EL primer topic consisteix en la selecció de fins a 3 projectes sobre possibles tecnologies de defensa disruptives.
Aquests projectes hauran de demostrar l'impacte radical que poden tenir les tecnologies de qualsevol tipus en l'àrea de defensa, aportant superioritat tecnològica sobre possibles adversaris.
Els projectes hauran de comptar amb les següents característiques:
Els riscos inherentment elevats de la investigació proposada han de ser mitigats gràcies a una metodologia flexible per tractar les considerables incerteses sobre ciència i tecnologia i per poder triar indicacions i opcions alternatives.
El segon topic consisteix en el finançament de 5 projectes que contribueixin al desenvolupament de tecnologies avançades per a aplicacions de defensa sota 5 subtopics predefinits:
La present convocatòria s'adreça a totes aquelles start-ups amb una oferta innovadora (d'un nivell de maduresa tecnològica d'entre 4 i 6) que contemplin l'oportunitat de desenvolupar ràpidament aquesta oferta a les indústries d'exploració, mineria, processament de minerals, fabricació de metalls i siderúrgia així com als seus proveïdors d'equips i tecnologia.
Les activitats que l'EIT RawMaterials finançarà en el marc d'aquesta convocatòria s'adrecen a impulsar noves empreses i pimes innovadores en els següents sectors:
Les start-ups seleccionades passaran a formar part d'un programa d'acceleració que té per objectiu desenvolupar noves empreses per tal que esdevinguin proveïdores i, si s'escau, futures sòcies de la xarxa d'EIT RawMaterials.
El programa d'acceleració constarà de tres fases:
Aquesta primera fase inclourà 3 mesos de coaching empresarial expert i es focalitzarà en el sotmetiment de la idea de negoci a prova per tal d'anar descobrint quin és el seu nínxol de mercat més adient.
Les start-ups seleccionades rebran 15.000 € per a finançar els costos relacionats amb aquesta fase.
La segona fase tindrà una durada d'entre 3 a 6 mesos, on es valoraran les necessitats dels clients i es verificaran les hipòtesis empresarials, tot identificant criteris per a l'entrada al mercat.
Les start-ups seleccionades rebran fins a un màxim de 30.000 € per cobrir els costos de participació en aquesta fase.
La tercera fase tindrà una durada d'entre 6 a 9 mesos i consistirà en l'últimament de la idea de negoci abans d'entrar al mercat.
També s'augmentarà el finançament i l'expansió de l'equip.
Per tal de fer-ho possible, les start-ups seleccionades rebran fins a 45.000 €.
Més enllà dels beneficis que les fases d'acceleració aportaran a les start-ups seleccionades, aquestes també passaran a formar part de la xarxa de socis de l'EIT RawMaterials i podran connectar els ecosistemes locals i nacionals a una xarxa paneuropea de potencials clients i infraestructures pilot.
Les estadístiques energètiques anuals d'Eurostat i els seus balanços energètics claus es publiquen a finals de gener del segon any després de l'any de referència.
Per tant, els usuaris consideren que l'Eurostat publica dades de fa 2 anys.
Hi ha una demanda per part d'aquests de que es publiquin dades de forma més ràpida i periòdica.
Amb tal objectiu, Eurostat vol investigar si es poden aconseguir millores addicionals en la puntualitat sense cap càrrega addicional pels països informants.
El volum estimat de les tasques individuals durant tota la durada del contracte (48 mesos) és el següent:
Les malalties relacionades amb la pobresa ( PRDs ) segueixen sent les principals causes de morbiditat i mortalitat a l'Àfrica subsahariana, especialment durant la infància.
Malgrat certs progressos en altres grups d'edat, els tractaments i la prevenció en poblacions pediàtriques sovint es queden enrere, de manera que aquesta població acaba tenint uns dels indicadors de salut més baixos.
Per tant, s'han de fer esforços concertats per tal d'augmentar les accions dins del camp de treball i millorar així la prevenció i tractament de les PRDs en els nens.
Així doncs, les propostes haurien de centrar-se en l'adaptació dels medicaments existents, inclosos els productes fora de mercat, a les necessitats específiques dels nens (0-17 anys).
Les propostes poden adreçar-se a qualsevol PRD del programa EDCTP2.
Aquestes han d'incloure, com a mínim, un assaig clínic realitzat a l'Àfrica subsahariana, per tal d'avaluar la seguretat, l'eficàcia i la farmacocinètica dels medicaments i/o el desenvolupament de formulacions adequades a l'edat.
La dosificació pediàtrica ha d'estar clarament explicada a la proposta.
La proposta també ha d'incloure detalls complets de l'estratègia per al desenvolupament pediàtric clínic, incloses les fites de desenvolupament dels productes, així com els plans específics per al procés d'aprovació reglamentària (comercial, entre d'altres) posterior.
L'associació EDCTP considera que la durada de les propostes hauria de ser d'entre 36 i 60 mesos, per tal d'abordar-se adequadament.
Els objectius específics de la convocatòria són:
Una proposta/sol·licitud només es considerarà elegible si:
Participació de, com a mínim, tres entitats jurídiques.
Dues de les entitats jurídiques hauran d'estar establertes en dos estats participants diferents (estats socis europeus) i una de les entitats en un país de l'Àfrica subsahariana.
Els "participants únics", formats per diverses entitats jurídiques (per exemple, el Consorci Europeu d'Infraestructures de recerca, les Agrupacions Europees de Cooperació Territorial, les Entitats de Compra Centralitzada), són elegibles si les condicions mínimes esmentades són satisfetes per les persones jurídiques que formen la participació única.
La present convocatòria té per objecte promoure la participació de pimes i autònoms de tot l'estat espanyol, de qualsevol sector d'activitat (tenint en consideració que l'activitat està enfocada a empreses del sector tecnològic i/o empreses en procés d'afrontar la seva transformació digital) a l'actuació missió comercial directa a San Francisco – Sillicon Valley (EEUU) que se celebrarà de l'11 al 21 d'octubre del 2019.
L'activitat al lloc de destí es desenvoluparà del 14 al 18 d'octubre.
Els ajuts quedaran dividits de la manera següent:
El número màxim d'empreses beneficiàries són 20.
L'import total màxim objecte de subvenció per empresa beneficiària puja a 5.680 euros per empreses amb dues bosses de viatge i a 3.340 euros per les empreses amb una bossa de viatge.
L'actuació va dirigida a pimes, micropimes i autònoms de tot l'estat espanyol que es dediquin al sector tecnològic i/o que estiguin en procés d'afrontar la seva transformació digital.
The Animation Workshop organitza un curs de 16 setmanes per a animació de personatges en 3D.
Aquest se celebrarà entre el 24 de febrer i el 12 de juny de 2020 a Viborg, Dinamarca (data subjecta a canvis depenent de les dates del Festival d'Annecy).
El curs s'adreça a animadors, directors d'animación, CG artists, il·lustradors, dissenyadors, creadors d'storyboards i a totes aquelles persones interessades en aprendre animació de personatges 3D i té el suport d'Europa Creativa Media.
Durant el curs s'estarà sota la supervisió de professionals de l'animació.
Primer es presentarà el programari d'animació i modelatge Maya així com l'animació de personatges 3D.
El participant serà guiat a través d'una sèrie d'exercicis dissenyats per transferir els principis clàssics d'animació 2D, a un ordinador i plataforma 3D.
Es centrarà en les mecàniques del cos i en l'acció física amb un entrenament bàsic, seguit de conceptes avançats de Pantomime acting (actuar sense paraules) i sincronització de llavis (tots dos introduïts en una mini producció de dues setmanes).
Finalment es realitzarà un projecte final, que durarà entre quatre o cinc setmanes i que servirà per al teu portfoli: un curtmetratge animat d'entre 20 i 30 segons.
Aquest programa de formació té un cost de 2.800 euros, però s'ofereixen beques per als participants dels anomenats països de baixa capacitat de producció, i en casos especials a participants d'altres països de la UE com Espanya.
També es tenen en consideració països no pertanyents a la UE.
La beca no està 100% garantida.
La Direcció General de Política Regional i Urbana (DG REGIO) de la Comissió Europea us convida a participar del concurs "Històries" d' Europe In My Region, per mostrar projectes finançats per la Unió Europea (UE) a tota Europa.
Les històries han de tractar sobre un projecte o programa finançat per la UE i poden estar en qualsevol format: foto, vídeo, publicacions en blogs, àudio, publicacions en una plataforma de les xarxes socials, suport pictòric, fils de Twitter, etc. i han de ser permanents i públiques.
Els participants poden presentar tantes històries com considerin oportú.
Aquests poden participar enviant un correu amb un enllaç a la història publicada a [EMAIL], havent d'escollir una de les dues categories: "Ciutadans" o "experts".
La categoria s'haurà d'especificar a l'objecte del correu electrònic.
Els experts són persones que treballen per les autoritats de gestió, organismes intermediaris, secretaries tècniques conjuntes, beneficiaris de fons de la UE o responsables de comunicació del projecte finançat per la UE.
Tots els treballs han de ser obres originals i el participant ha de ser l'únic propietari o el beneficiari dels drets d'autor.
Un jurat format per tres professionals de la comunicació seleccionarà als guanyadors.
Els tres guanyadors de la categoria "ciutadans" participaran en un programa intensiu personalitzat de dues setmanes sobre comunicació de la UE realitzant practiques en un departament de comunicació d'una institució de la UE, en una agència de comunicació i en un mitjà de comunicació que cobreixi la temàtica relacionada amb Brussel·les.
El programa es desenvoluparà del 29 de setembre al 13 d'octubre a Brussel·les.
Els tres guanyadors de la categoria "experts" participaran en un curs de formació d'alt nivell especialitzat en comunicació del 5 al 7 d'octubre a Brussel·les.
Dos projectes catalans i una coproducció entre una empresa basca i una catalana han estat seleccionats en el primer termini de la convocatòria Europa Creativa Media de suport al desenvolupament de projectes individuals EACEA 22/2018.
Els projectes catalans seleccionats són el projecte de ficció 'Girasoles silvestres' ('Wild Flowers'), de Fresdeval Films, que ha rebut 50.000 euros, i el projecte documental 'ISIS Widows', d' Alba Sotorra SL, amb 25.000 euros.
Mentre que el projecte de ficció 'Upon Entry', coproduït entre l'empresa basca Basque Films i la catalana Zabriskie Films, ha obtingut 50.000 euros.
En total, la convocatòria ha beneficiat a 65 projectes amb un total d'1.580.000,00€.
Entre tots els projectes seleccionats, n'hi ha 10 d'animació, 19 documentals i 36 de ficció.
Aquesta convocatòria té com a objectiu el desenvolupament de les obres audiovisuals europees, en particular films i obres de televisió tal com ficció, documentals, films infantils i d'animació, així com obres interactives tal com videojocs i multimèdia amb un gran potencial de circulació més enllà de les fronteres.
A més, també dona suport a les activitats amb l'objectiu de donar suport a les empreses productores audiovisual europees, en particular productores independents, per tal de facilitar les coproduccions europees i internacionals d'obres audiovisuals incloent-hi les obres per a televisió.
El 18 de juny de 2019, es van publicar els resultats de la tercera convocatòria del programa Interreg SUDOE.
L'objectiu d'aquesta convocatòria és incidir en les problemàtiques comuns de la regió sud-oest europea en recerca i desenvolupament, baixa competitivitat de la petita i mitjana empresa i l'exposició al canvi climàtic i riscos ambientals.
17 projectes, 7 en l'eix 2, 5 en l'eix 3 i 6 en l'eix 4, rebran finançament del fons FEDER amb un total de 22.900.000 euros.
Pel que fa a Catalunya, els projectes aprovats amb participació catalana són els següents:
En l'eix 2, fomentar la competitivitat i la internacionalització de les pimes del sud-est europeu:
En l'eix 3, contribuir a una major eficiència de les polítiques en matèria d'eficàcia energètica:
En l'eix 4, protegir el medi ambient i promoure l'eficàcia dels recursos:
El Servei Català de la Salut (CatSalut) finançarà 18 projectes d'innovació a través del nou Programa de Compra Pública d'Innovació en Salut per entitats de la xarxa del sistema sanitari públic de Catalunya (SISCAT) i orientats a la millora de la qualitat i l'eficiència de l'atenció sanitària.
Dels 30 milions que s'invertiran en el finançament d'aquests projectes, 15 milions seran finançats pel propi sistema de Salut i els 15 restants seran provinents del Fons Europeu de Desenvolupament Regional (FEDER).
Les entitats seleccionades per rebre els ajuts han estat: l'Institut Català de la Salut (ICS), la Corporació Sanitària Parc Taulí, Consorci Hospital Clínic, Fundació de Gestió Sanitària de l'Hospital de la Santa Creu i Sant Pau, el Parc Sanitari Sant Joan de Déu, Hospital Sant Joan de Déu, Consorci Sanitari de Terrassa, Consorci Sanitari Integral, Fundació Salut Empordà i la Fundació Puigvert.
Els projectes seleccionats inclouran l'ús de noves eines TIC, entre les quals destaquen la intel·ligència artificial, la telesalut i la realitat virtual, que potencien la transformació digital de l'atenció sanitària, milloren els processos de prevenció, d'assistència i de gestió, i promouen, també, una atenció més personalitzada i ininterrompuda.
Aquest conjunt d'innovacions també permetrà facilitar la tasca dels professionals sanitaris, afavorir la coordinació entre diferents nivells assistencials, reduir costos innecessaris, optimitzar els recursos disponibles i contribuir a la sostenibilitat del sistema de salut.
La data màxima d'execució d'aquestes iniciatives serà el 31 de desembre de 2023.
La Generalitat vol reforçar els seus programes en l'àmbit de la internacionalització de les empreses socials catalanes per impulsar la seva sortida a l'exterior i fer-les més competitives.
En els propers dos anys i mig s'acompanyaran més de 50 empreses socials catalanes amb l'objectiu que facin prospectiva de nous mercats, coneguin potencials socis o col·laboradors internacionals, s'implantin a altres països o accedeixin a programes i fons europeus.
Això es durà a terme a través d'un programa conjunt entre el Departament d'Empresa i Coneixement i el de Treball, Afers Socials i Famílies, en el qual les oficines d'ACCIÓ al món assessoraran les empreses socials en qüestió.
La iniciativa, que s'emmarca dins del Pla de suport al Tercer Sector Social liderat pel Departament de la Presidència, també contempla que les empreses socials es formin en l'àmbit de les licitacions públiques internacionals i assisteixin a una vintena de jornades de sensibilització arreu de Catalunya.
El Govern impulsa aquestes iniciatives després de d'intercanviar experiències i bones pràctiques durant dos anys amb Suècia, Irlanda, Emilia-Romagna (Itàlia), Escòcia i Hongria en el marc del projecte europeu RaiSE, que lidera Catalunya.
De fet, el dimarts 18 de juny es van donar a conèixer les noves línies d'actuacions que duran a terme aquests territoris fins al 2021 fruit d'aquest període d'anàlisi.
En destaca, en primer lloc, la consolidació del servei 'Aracoop internacional' impulsat pel Departament d'Empresa i Coneixement i el de Treball, Afers Socials i Famílies i adreçat a les empreses d'economia social.
El pla d'actuacions, que s'emmarca dins del Pla de suport al Tercer Sector Social liderat pel Departament de la Presidència, també contempla que cada any ACCIÓ organitzi una missió dissenyada exclusivament per a empreses socials -en col·laboració amb la Taula d'Entitats del Tercer Sector Social de Catalunya- que viatjaran conjuntament per conèixer de primera mà les oportunitats de col·laboració que ofereixen els mercats internacionals.
Paral·lelament, durant els propers dos anys s'organitzaran una vintena de sessions pràctiques arreu de Catalunya per formar les empreses socials del territori en l'àmbit de la internacionalització i l'accés al finançament.
A més, podran participar en sessions obertes per conèixer l'experiència d'empreses socials que han dut a terme els seus processos d'expansió internacional amb èxit.
A Catalunya actualment hi ha 293 empreses socials, segons un estudi d'ACCIÓ, enteses com a entitats que mitjançant una activitat empresarial volen produir un impacte positiu en una necessitat social (empreses que reinverteixen el 100% dels seus beneficis i més del 50% del seus ingressos provenen de la facturació de productes o serveis).
De moment, només el 22,5% d'aquestes tenen experiència a l'exterior.
S'ha publicat la resolució de selecció de propostes i adjudicació de subvencions corresponent a les convocatòries CEF-TC-2018-2, CEF-TC-2018-3, CEF-TC-2018-4 i CEF-TC-2018-5 en el marc del Mecanisme Connectar Europa (CEF) – Telecomunicacions.
Els projecte amb participació catalana finançat dins de la convocatòria és "Sant Jordi en moto": Coordinador: Barcelona Supercomputing Center - Centro Nacional de Supercomputación, quantia atorgada: 1.118.955 euros.
El projecte té com a objectiu generar descripcions d'obres del patrimoni cultural d'Europa.
Per dur-lo a terme, el centre treballarà conjuntament amb Europeana, l'organització sense ànim de lucre que centralitza l'accés digital al fons cultural d'Europa i que facilitarà al BSC l'exploració de la seva col·lecció de recursos artístics per a l'anàlisi.
Per tal que la descripció de cada imatge sigui coherent amb tots els elements continguts i amb el context temporal a què pertany, el BSC aplicarà mètodes de deep learning i altres tècniques semàntiques i estadístiques per generar explicacions textuals automàtiques d'una imatge amb llenguatge natural.
Com que el volum d'imatges per a l'entrenament correcte dels descriptors automàtics és molt gran i l'anàlisi de les dades és força complexa, es requereix l'ús de grans recursos de supercomputació.
Les descripcions resultants s'arxivaran seguint estàndards internacionals i ajudaran a enriquir les metadades dels repositoris culturals europeus recollits a Europeana.
A banda, seran accessibles per a tots els ciutadans.
El Programa Mecanisme Connectar Europa proporciona ajuda financera de la Unió a les Xarxes transeuropees a fi de donar suport a projectes d'interès comú en el sectors de les infraestructures de transport, telecomunicacions i energia.
El fons es divideix en projectes d'energia, de telecomunicacions i de transport.
En el sector de les telecomunicacions (CEF Telecom) finança:
Oferim dues estades en pràctiques a aquells estudiants universitaris interessats en conèixer les diverses possibilitats de finançament europeu a disposició de les entitats públiques i privades de Catalunya.
És requisit imprescindible que la universitat o el centre universitari on estudieu hagi subscrit un conveni de col·laboració amb el Departament d'Acció Exterior, Relacions Institucionals i Transparència.
Les universitats que tenen conveni actualment són:
Valorarem particularment que disposeu d'un alt nivell d'anglès, d'un coneixement bàsic de la Unió Europea i d'una bona capacitat de redacció i de síntesi.
L'objectiu de la present licitació és donar suport a la Comissió i l'Agència Europea del Medi Ambient en la seva obligació de revisar les dades dels inventaris nacionals d'emissions presentats pels estats membres.
Les revisions aniran dirigides a la millora de l'inventari mitjançant la comprovació de la transparència, consistència, comparabilitat, integritat i exactitud de les dades presentades i, per tant, contribuiran a establir inventaris d'emissions exactes, fiables i verificats per a tots els estats membres.
El contracte abastarà 4 revisions anuals per als anys 2020, 2021, 2022 i 2023.
Consistirà en un contracte de 4 anys dividit en 4 fases, cadascuna cobrint la revisió de les dades específiques dels anys naturals identificats.
L'inici d'una fase posterior dependrà de la finalització satisfactòria de la fase anterior.
En conseqüència, el licitador haurà de presentar l'import financer de cada fase, a més de l'oferta financera global.
Es realitzaran pagaments intermedis quan es finalitzi una fase.